Source: https://www.finlex.fi/fi/laki/ajantasa/kumotut/1997/19971361
Timestamp: 2019-11-15 19:04:43+00:00
Document Index: 8099897

Matched Legal Cases: ['kko ', 'kko ', 'kko ', '§ 5', '§ 11', '§ 13']

Kumottu säädös Asetus työmarkkinatuesta (kumottu) 1361/1997 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vanhentuneet ajantasaiset › 30.12.1997/1361
Asetus työmarkkinatuesta (kumottu)
Tämä asetus on kumottu A:lla 30.12.2002/1330, joka on voimassa 1.1.2003 alkaen.
Työministerin esittelystä säädetään työmarkkinatuesta 30 päivänä joulukuuta 1993 annetun lain (1542/1993) ja 24 päivänä elokuuta 1984 annetun työttömyysturvalain (602/1984) 35 §:n nojalla:
Työmarkkinatuki maksetaan tukioikeuden alkamisesta lukien maksukausittain jälkikäteen siten, että ensimmäinen maksukausi on kaksi viikkoa ja kukin seuraava maksukausi neljä viikkoa. Työmarkkinatuki maksetaan etuuden saajan määräämälle tilille Suomessa toimivaan rahalaitokseen niin, että se on hakijan nostettavissa viikon kuluessa maksukauden päättymisestä. Työmarkkinatuki voidaan kuitenkin maksaa muullakin tavalla, jos tilille maksaminen ei ole mahdollista tai jos hakija esittää kansaneläkelaitoksen hyväksymän erityisen syyn.
Työmarkkinatuesta annetun lain (1542/1993) 23 §:n 2 momentissa tarkoitettu soviteltu tai vähennetty työmarkkinatuki sekä ylläpitokorvaus työharjoittelun tai työelämävalmennuksen ajalta voidaan kuitenkin maksaa kuukausittain jälkikäteen. (27.12.2001/1468)
Työnantajalle maksettavan työmarkkinatuen hakeminen ja maksaminen
Hakemus työmarkkinatuesta annetun lain 2 a luvussa tarkoitetun työmarkkinatuen myöntämisestä jätetään kansaneläkelaitoksen paikallistoimistoon tai työvoimatoimistoon, jossa työllistettävä henkilö on työttömänä työnhakijana.
Hakemuksessa on esitettävä selvitys työsuhteen kestosta, työajasta, palkkauskustannuksista sekä annettava muut tuen myöntämiseksi ja maksamiseksi tarpeelliset tiedot. Hakemukseen on liitettävä lisäksi kirjallinen työ- tai oppisopimus taikka muu työvoimatoimiston hyväksymä selvitys työmarkkinatuesta annetun lain 12 a §:n 4 momentissa tarkoitetusta sitoumuksesta.
Kansaneläkelaitoksen paikallistoimisto maksaa työnantajalle maksettavan työmarkkinatuen työnantajan määräämälle tilille Suomessa toimivaan rahalaitokseen kuukausittain jälkikäteen työvoimatoimiston hyväksymän maksatushakemuksen perusteella.
Tuki voidaan maksaa 3 momentissa säädettyä pidemmältä ajanjaksolta, jos tuen saaja siihen suostuu.
3 § (21.12.2000/1250)
Matka-avustuksena maksettavan työ- markkinatuen hakeminen ja maksaminen
Hakemus työmarkkinatuesta annetun lain 2 b luvussa tarkoitetun työmarkkinatuen myöntämiseksi jätetään kansaneläkelaitoksen toimistoon tai työvoimatoimistoon, jossa hakija on työttömänä työnhakijana.
Hakemuksessa on esitettävä selvitys työsuhteen kestosta, työajasta, työn suorituspaikasta sekä annettava muut tuen myöntämiseksi ja maksamiseksi tarpeelliset tiedot. Hakemukseen on liitettävä lisäksi kirjallinen työ- tai oppisopimus taikka muu työvoimatoimiston hyväksymä selvitys.
Matka-avustuksena maksettavan työmarkkinatuen maksamisessa noudatetaan, mitä työmarkkinatuen maksamisesta 1 §:n 1 momentissa säädetään.
4 § (21.12.2000/1250)
4 § on kumottu A:lla 21.12.2000/1250.
Työministeriö osoittaa kansaneläkelaitokselle työmarkkinatuen ja ylläpitokorvausten maksamiseen tarvittavat määrärahat valtion talousarviossa työministeriön hallinnonalan pääluokkaan tätä tarkoitusta varten otetusta määrärahasta.
Kansaneläkelaitoksen on vuosittain marraskuun 15 päivään mennessä toimitettava työministeriölle arvio seuraavana vuonna maksettavasta työmarkkinatuen ja ylläpitokorvausten määrästä ennakoiden vahvistamista varten.
Työministeriö vahvistaa seuraavan vuoden ennakon viimeistään kunkin vuoden joulukuun 1 päivänä.
Ennakko tulee välittömästi tarkistaa, jos sen perusteet ovat olennaisesti muuttuneet.
Valtion tulee suorittaa ennakko kansaneläkelaitokselle sairausvakuutusrahastoon siten, että vuotuisen ennakon määrästä maksetaan tammikuussa vähintään yksi kuudesosa ja sen jälkeen jäljellä oleva määrä kuukausittain tasasuuruisina erinä. Rahoituksen turvaamiseksi tai vuotuisen ennakon olennaisesti muuttuessa voidaan ennakko jaksottaa edellä säädetystä poiketen.
Ennakot maksetaan kunkin kalenterikuukauden ensimmäisenä arkipäivänä.
8 § (27.12.2001/1468)
Työmarkkinatukea koskevat selvitykset
Kansaneläkelaitoksen on toimitettava työministeriölle sekä sosiaali- ja terveysministeriölle selvitys maksamansa työmarkkinatuen määrästä kultakin kalenterikuukaudelta sekä koko siihenastiselta varainhoitovuodelta seuraavan kuukauden loppuun mennessä.
Selvityksessä on eriteltävä:
1) työharjoitteluun ja työelämävalmennukseen osallistuneille maksettu työmarkkinatuki ja ylläpitokorvaukset;
2) työvoimapoliittiseen aikuiskoulutukseen osallistuneille maksettu työmarkkinatuki;
3) ammatinvalinnanohjaus- tai kuntoutustoimenpiteisiin osallistuneille maksettu työmarkkinatuki;
4) työnhaun ajalta maksettu työmarkkinatuki;
5) työnantajalle maksettu työmarkkinatuki;
6) matka-avustuksena maksettu työmarkkinatuki;
7) kuntouttavasta työtoiminnasta annetussa laissa (189/2001) tarkoitetun kuntouttavan työtoiminnan ajalta maksettu työmarkkinatuki ja ylläpitokorvaukset.
Erittelystä tulee ilmetä niiden lukumäärä, joille tai joiden työllistämiseksi työmarkkinatukea on maksettu, ja niiden päivien lukumäärä, joilta työmarkkinatukea on maksettu.
Kansaneläkelaitoksen tilinpäätöksen yhteydessä on vuosittain vahvistettava määrä, joka työmarkkinatukena ja ylläpitokorvauksina on tullut valtion varoista tilivuonna suorittaa. Maksettujen ennakoiden ja vahvistetun määrän erotus otetaan huomioon tilinpäätöksen vahvistamista seuraavan elokuun ennakossa.
10 § (27.12.2001/1468)
10 § on kumottu A:lla 27.12.2001/1468.
Työmarkkinatukea koskevan päätöksen allekirjoittaminen
Työmarkkinatuesta annetun lain 30 §:ssä tarkoitettu päätös on allekirjoitettava. Päätökseen, joka annetaan koneellisessa tietojenkäsittelyssä tai muutoin ainakin osaksi painomenetelmää käyttäen aikaansaatuna asiakirjana, voidaan allekirjoitus kuitenkin merkitä koneellisesti.
12 § (27.12.2001/1468)
12 § on kumottu A:lla 27.12.2001/1468.
Työministeriö antaa tarvittaessa ohjeita tämän asetuksen täytäntöönpanosta.
Tällä asetuksella kumotaan työmarkkinatuesta 30 päivänä joulukuuta 1993 annettu asetus (1680/1993) siihen myöhemmin tehtyine muutoksineen.
21.12.2000/1250:
31.5.2001/458:
27.12.2001/1468:
1 § - Työmarkkinatuen maksaminen 2 § - Työnantajalle maksettavan työmarkkinatuen hakeminen ja maksaminen3 § - Matka-avustuksena maksettavan työ- markkinatuen hakeminen ja maksaminen4 § 5 § - Työmarkkinatuen rahoitus 6 § - Ennakoiden vahvistaminen 7 § - Ennakoiden maksaminen8 § - Työmarkkinatukea koskevat selvitykset 9 § - Valtion lopullisen rahoituksen vahvistaminen10 § 11 § - Työmarkkinatukea koskevan päätöksen allekirjoittaminen12 § 13 § - Ohjeiden antaminen 14 § - VoimaantuloMuutossäädösten voimaantulo ja soveltaminen:21.12.2000/1250:31.5.2001/458:27.12.2001/1468: